《夏日留题张山人林亭》
唐代·杜荀鹤

此中偏称夏中游，时有风来暑气收。
涧底松摇千尺雨，庭中竹气一窗秋。
求猿句寄山深寺，乞鹤书传海畔洲。
闲与先生话身事，浮名薄宦总悠悠。

作者简介：杜荀鹤(846～904)，唐代诗人。字彦之，号九华山人。汉族，池州石埭（今安徽石台）人。大顺进士，以诗名，自成一家，尤长于宫词。大顺二年，第一人擢第，复还旧山。宣州田頵遣至汴通好，朱全忠厚遇之，表授翰林学士、主客员外郎、知制诰。恃势侮易缙绅，众怒，欲杀之而未及。天祐初卒。自序其文为《唐风集》十卷，今编诗三卷。事迹见孙光宪《北梦琐言》、何光远《鉴诫录》、《旧五代史·梁书》本传、《唐诗纪事》及《唐才子传》。